ઉદય શિવાનંદ હૉસ્પિટલકાંડ : કેટલા લોકો વિરુદ્ધ ગુનો દાખલ થયો?- BBC TOP NEWS\nજ્યારે ડૉ. પ્રકાશ મોઢા, ડૉ. વિશાલ મોઢા અને ડૉ. તેજસ કરમટાની અટકાયત કરવામાં આવી છે. જ્યારે ડૉ. તેજસ કરમટા, ડૉ. તેજસ મોતીવરસ અને ડૉ. દિગ્વિજયસિંહ જાડેજા વિરુદ્ધ ફરિયાદ નોંધવામાં આવી છે. 

પત્રકારપરિષદમાં ઘટનાની તપાસ માટે બનાવાયેલ SITના વડા DCP મનોહરસિંહ જાડેજાએ ઘટના અંગે પ્રાથમિક તપાસ અંગેનાં તારણો રજૂ કર્યાં હતાં. 

તેમના દ્વારા અપાયેલ માહિતી અનુસાર ઘટનામાં ચાર વ્યક્તિઓનાં દાઝી જવાથી જ્યારે એક વ્યક્તિનું ગૂંગળામણથી મૃત્યુ થયું હતું. 

પ્રાથમિક માહિતી અનુસાર પોલીસે આગની ઘટના આકસ્મિક હોવાનું જણાવ્યું હતું. પ્રાથમિક વિગતો અનુસાર હૉસ્પિટલ સ્ટાફે પ્રતિક્રિયા આપી હોવાનું પોલીસે નોંધ્યું છે. પરંતુ આ પ્રયત્નો અપૂરતા હોવાની વાત પણ ઉમેરી છે.

હૉસ્પિટલ તંત્ર તરફથી બેદરકારી અંગેના પુરાવા એકત્રિત કરી તે અંગે FIRમાં ઉલ્લેખ કરાયો હોવાની જાણકારી આપવામાં આવી છે. 

પત્રકારપરિષદમાં અપાયેલ માહિતી અનુસાર સમગ્ર મામલે પોલીસે IPCની કલમ 304-A અંતર્ગત ગુનો દાખલ કર્યો છે.

નોંધનીય છે કે 26 નવેમ્બરે મોડી રાતે રાજકોટની ઉદય શિવાનંદ કોવિડ હૉસ્પિટલમાં આગ લાગી હતી, જેમાં પાંચ લોકોનાં મૃત્યુ થયાં છે.

નરેન્દ્ર મોદી ખેડૂતોના આંદોલન વિશે 'મન કી બાત'માં શું બોલ્યા?

વડા પ્રધાન નરેન્દ્ર મોદીએ કૃષિ કાયદા અંગે કહ્યું કે ભ્રમ અને અફવાઓથી દૂર, કાયદાની યોગ્ય જાણકારી લોકોને હોવી જોઈએ.

નવા કૃષિ કાયદાનો લાભ લેતા એક ખેડૂતનું ઉદાહરણ આપીને તેઓએ કહ્યું, "કાયદાની સાચી અને પૂરી જાણકારી જ મહારાષ્ટ્રના એક ખેડૂત માટે તાકાત બની. ક્ષેત્ર કોઈ પણ હોય, દરેક પ્રકારના ભ્રમ અને અફવાઓથી દૂર, સાચી જાણકારી દરેક વ્યક્તિ માટે મોટો સહારો હોય છે."

નવા કૃષિ કાયદા અંગે તેઓએ કહ્યું કે "આ સુધારાથી ન માત્ર ખેડૂતોનાં અનેક બંધ સમાપ્ત થયાં છે, પણ તેમને નવા અધિકાર મળ્યા છે, નવી તકો પણ મળી છે."

રવિવારે 'મન કી બાત'માં મોદીએ બે ખેડૂતોનું ઉદાહરણ આપ્યું અને કૃષિ કાયદા અને પરાળની સમસ્યા અંગે વાત કરી.

તેઓએ મહારાષ્ટ્રના ધુલે જિલ્લાના ખેડૂત જિતેન્દ્ર ભોઈજીનો ઉલ્લેખ કર્યો અને કહ્યું કે તેઓએ મકાઈની ખેતી કરી હતી અને તેની કિંમત મેળવવા માટે નવા કૃષિ કાયદાનો ઉપયોગ કર્યો છે.

તેઓએ કહ્યું કે જિતેન્દ્રે પોતાનો પાક વેચવા માટે કિંમત નક્કી કરી. પાકની કુલ કિંમત નક્કી થઈ અંદાજે ત્રણ લાખ બત્રીસ હજાર રૂપિયા. તેમને પચીસ હજાર રૂપિયા ઍડવાન્સ પણ મળી ગયા અને નક્કી થયું કે બાકીના પૈસા તેમને પંદર દિવસમાં મળી...\n\ntl;dr:
રાજકોટની ઉદય શિવાનંદ કોવિડ હૉસ્પિટલમાં લાગેલી આગ મામલે રાજકોટ પોલીસ દ્વારા પત્રકારપરિષદ યોજી પાંચ વ્યક્તિ વિરુદ્ધ ગુનો દાખલ કરાયો હોવાની અને ત્રણ આરોપીની અટકાયત કરવામાં આવી હોવાની જાણકારી આપી છે.